
Budapest

A Budapesti Műszaki Egyetem Urbanisztika tanszéke által hirdetett művészeti TDK pályázata
Budapest bemutatása volt saját szemszögből. Egy Ottlik Géza idézet alapján képzeletbeli perspektívát
kellett egy fotósorozat és egy hozzátartozó prózai szöveg együttesével létrehozni.
A pályamunkánk címe Budapest Városai. Olyan egységes helyeket kerestünk Budapesten belül,
amelyek önmagukban hordoznak egyéni városszellemet, saját születésük elemeit korhűn viselik,
mégis Budapest egységességét adják. A helyszínek nem csak térben, építési idejükben is eltérőek,
ezeket általunk kitalált történetek kötik össze, a történeteket pedig egy személy. Főszereplőnket,
Rozáliát minden korban és helyszínen más névvel, korral, identitással, társadalmi szereppel ruháztuk
fel, mind a novellákban mind a fotókon.



